ai4bharat/Pralekha huggingface dataset:
आयुष मंत्रालय
आयुष मंत्रालयाच्यावतीने आयोजित वेबिनारमध्ये उत्तम आरोग्याला प्रोत्साहन देण्यासाठी निद्रा आणि योग यांचे महत्व अधोरेखित
नवी दिल्ली, 11 जानेवारी 2021
योग आणि निसर्गोपचार केंद्रीय संशोधन संस्था  या आयुष मंत्रालयाच्या स्वायत्त संस्थेच्यावतीने आरोग्याच्या दृष्टीने महत्वाचा आणि बरेचदा दुर्लक्षित असलेल्या घटकांकडे लक्ष केंद्रीत करण्यात येत आहे. यासाठी आयुष मंत्रालयाच्यावतीने दि. 7 जानेवारी, 2021 रोजी ‘‘निद्रा आणि योग’’ या विषयावर वेबिनारचे आयोजन करण्यात आले होते. या वेबिनारमध्ये निद्रा या विषयातील तज्ज्ञांनी सहभाग नोंदवला. यामध्ये मेंदूविकारतज्ज्ञ, मानसोपचारतज्ज्ञ, वैद्यकीय तज्ज्ञ, संशोधक आणि योग तसेच निसर्गोपचार चिकित्सक सहभागी झाले होते. या विज्ञानाधारित सत्रामध्ये तज्ज्ञांनी निद्रेविषयी अनेक महत्वाचे मुद्दे मांडले आणि योग निद्रेचे महत्व आणि लाभ विशद केले.
या वेबिनारमध्ये सहभागी झालेले नवी दिल्लीच्या एम्सचे माजी प्राध्यापक डॉ. एच एन मल्लिक यावेळी म्हणाले, माणसाच्या झोपेचा संबंध हा जैविक लय, शरीर विज्ञान यांच्याशी निगडित असतो. आपल्या शरीराअंतर्गत एकूणच तालबद्धता साधण्याचे अतिशय महत्वाचे काम झोप करते. शरीर विज्ञानातल्या तालबद्धतेसाठी कारणीभूत ठरणा-या घटकांची आणि त्यांच्या परिणामांची माहिती डॉ. मल्लिक यांनी यावेळी दिली.
खंडित झोपेमुळे आरोग्यावर कोणते दुष्परिणाम होतात, याची माहिती देताना ऋषिकेश येथील एम्सचे मानसोपचार आणि निद्रा वैद्यक विभागाचे अतिरिक्त प्राध्यापक डॉ. रवी गुप्ता म्हणाले, कोणत्याही अडथळ्याविना चांगली झोप झाली तर वजन नियंत्रित करणे आणि श्वासोच्छवास सुकरतेने घेणे शक्य होते. यासाठी प्राणायाम, योग, व्यायाम करण्याची आवश्यकता आहे, यावर त्यांनी आपल्या भाषणात भर दिला. पुण्याच्या ‘एएफएमसी’च्या क्रीडा वैद्यकीय आणि वैद्यकीय शिक्षक विभागाच्या समन्वयक प्राध्यापक डॉ. करूणा दत्ता यांनी ज्यांना निद्रानाशाचा विकार आहे, त्यांच्यासाठी योगनिद्रा हा सर्वात उत्तम उपाय असल्याचे दिसून आले आहे, असे सांगून आपला अनुभव सामायिक केला. तसेच योगमुळे झोपेचा दर्जा सुधारण्यास मदत होत असल्याचेही सांगितले. ‘सीसीआरवायएन’चे संचालक डॉ. राघवेंद्र राव यांनी योग आणि निद्रा यांच्यामुळे कर्करोग आणि कोविडच्या रूग्णांमध्ये सुधारणा दिसून आल्याचे यावेळी नमूद केले.M.Chopade/S.Bedekar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 85
आरोग्य आणि कुटुंब कल्याण मंत्रालय
कोविड -19 ची सद्यस्थिती
नवी दिल्ली, 25 मार्च 2023
राष्ट्रव्यापी लसीकरण मोहिमेअंतर्गत आतापर्यंत एकूण 220.65 कोटी लसीचे डोस  देण्यात आल्या आहेत.
गेल्या 24 तासांत 9,497 लस मात्रा देण्यात आल्या.
भारतातील उपचाराधीन रुग्णांची संख्या सध्या 8,601 आहे
उपचाराधीन रुग्णांचे प्रमाण 0.02% आहे.
रुग्ण बरे होण्याचा दर सध्या 98.79% आहे
गेल्या 24 तासात 910 रुग्ण बरे झाले, त्यामुळे बरे झालेल्या एकूण रुग्णांच्या संख्येत वाढ होऊन ती 4,41,62,832 वर पोचली.
गेल्या 24 तासात 1,590 नवीन रुग्णांची नोंद झाली आहे
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 92.08 कोटी चाचण्या करण्यात आल्या. गेल्या 24 तासात 1,19,560 चाचण्या करण्यात आल्याM.Iyengar/S.Mukhedkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 120
आरोग्य आणि कुटुंब कल्याण मंत्रालय
कोविड-19 : सुधारित प्रवास सूचना
नवी दिल्ली, 3 मार्च 2020
कोरोना विषाणूचा वाढता प्रादुर्भाव लक्षात घेऊन आरोग्य आणि कुटुंब कल्याण मंत्रालयाने पुढील सूचना जारी केल्या आहेत:-
- इटली, इराण, दक्षिण कोरिया, जपानच्या नागरिकांना 03.03.2020 रोजी किंवा त्यापूर्वी देण्यात आलेले सर्व नियमित व्हिसा/ई-व्हिसा  आणि ज्यांनी अद्याप भारतात प्रवेश केलेला नाही अशांचा व्हिसा तात्काळ रद्द करण्यात आला आहे. ज्यांना काही कारणामुळे भारतात यायचंच आहे अशांनी जवळच्या भारतीय दूतावासाकडून नव्याने व्हिसा घ्यावा.
- चीनच्या नागरिकांना 5.2.2020 रोजी किंवा त्यापूर्वी जारी करण्यात आलेला नियमित व्हिसा यापूर्वीच रद्द करण्यात आला आहे. हा निर्णय यापुढेही कायम राहील. ज्यांना काही कारणामुळे भारतात यायचंच आहे अशांनी जवळच्या भारतीय दूतावासाकडून नव्याने व्हिसा घ्यावा.
- चीन, इराण,इटली, दक्षिण कोरिया आणि जपानला 1.2.2020 रोजी किंवा त्यानंतर गेलेल्या सर्व परदेशी नागरिकांना देण्यात आलेला व्हिसा तात्काळ रद्द करण्यात आला आहे. ज्यांना काही कारणामुळे भारतात यायचंच आहे अशांनी जवळच्या भारतीय दूतावासाकडून नव्याने व्हिसा घ्यावा.
- राजनैतिक अधिकारी, संयुक्त राष्ट्रांचे आणि अन्य आंतरराष्ट्रीय संघटनांचे अधिकारी, ओसीआय कार्डधारक आणि वर उल्लेख करण्यात आलेल्या देशांमधील विमान कर्मचाऱ्यांना प्रवेशावरील या निर्बंधातून सूट देण्यात आली आहे. मात्र त्यांची वैद्यकीय तपासणी बंधनकारक राहील.
- कुठल्याही विमानतळांवरुन भारतात प्रवेश करणाऱ्या सर्व आंतरराष्ट्रीय विमान प्रवाशांनी स्वत:ची पूर्ण माहिती  आणि पूर्व- प्रवासासंबंधी माहिती विमानतळावरच्या आरोग्य अधिकारी आणि इमिग्रेशन अधिकाऱ्यांना देणे गरजेचे आहे.
- प्रतिबंधित प्रवाशांखेरीज  चीन, दक्षिण कोरिया, जपान, इराण, इटली, हाँगकाँग, मकाऊ, व्हिएतनाम, मलेशिया, इंडोनेशिया, नेपाळ, थायलंड, सिंगापूर आणि तैवानहून प्रत्यक्ष किंवा अप्रत्यक्षपणे भारतात येणाऱ्या प्रवाशांना विमानतळावर प्रवेश केल्यावर वैद्यकीय तपासणी बंधनकारक राहील.
- भारतीय नागरिकांनी चीन, इराण, कोरिया गणराज्य, इटलीचा प्रवास टाळावा तसेच कोविड-19 ग्रस्त देशांचा अनावश्यक दौरा टाळावा असा सल्ला देण्यात आला आहे.
M.Chopade/S.Kane/P.Malandkar
(Visitor Counter : 238
सामाजिक न्याय आणि सबलीकरण मंत्रालय
आंतरराष्ट्रीय ज्येष्ठ नागरिक दिन साजरा करण्यासाठी वॉकथॉनचे आयोजन
(नवी दिल्ली, 3 ऑक्टोबर 2019
केंद्रीय सामाजिक न्याय आणि सक्षमीकरण मंत्री थावरचंद गेहलोत यांनी आंतरराष्ट्रीय ज्येष्ठ नागरिक दिनानिमित्त ज्येष्ठ नागरिक आणि वृद्धांसाठी आयोजित केलेल्या वॉकथॉनला हिरवा झेंडा दाखवला. नवी दिल्लीतून अनेक ज्येष्ठ नागरिक या कार्यक्रमात सहभागी झाले होते.
ज्येष्ठ नागरिक आणि वृद्धांच्या कल्याणासाठी आपले मंत्रालय कटिबद्ध असल्याचे गेहलोत यांनी यावेळी सांगितले. राष्ट्रीय वयोश्री योजनेसारख्या ज्येष्ठ नागरिकांच्या कल्याणासाठी सरकारने अनेक नवीन उपक्रम आणि योजना हाती घेतल्याचे ते म्हणाले. ज्येष्ठ नागरिक आणि वृद्धांचा सन्मान करण्यासाठी दरवर्षी ‘वयोश्रेष्ठ सन्मान’ प्रदान करण्यात येतो, असेही त्यांनी सांगितले.
आतापर्यंत वरिष्ठ नागरिकांना 1 लाख 68 हजार वयोश्री कॅम्पस् द्वारे 68 कोटी रुपयांचे शारीरिक अवजारे जसे हिअरींग मशीन, व्हील चेअर्स मदत रुपात देण्यात आली आहेत.
B.Gokhale/J.Patankar/P.Kor
रस्ते वाहतूक आणि महामार्ग मंत्रालय
भारतीय राष्ट्रीय महामार्ग प्राधिकरण राष्ट्रीय महामार्गावरील रस्त्यांच्या बाजूला 600 हून अधिक ठिकाणी सोयीसुविधा विकसित करेल
नवी दिल्ली, 24 मार्च 2021
राष्ट्रीय महामार्गावरील प्रवाशांच्या अनुभवात सुधारणा व्हावी यादृष्टीने प्रवासी आणि ट्रक चालक या दोघांसाठी भारतीय राष्ट्रीय महामार्ग प्राधिकरण  यांच्याकडून आगामी पाच वर्षात 22 राज्यातील राष्ट्रीय महामार्गावरील 600 हून अधिक ठिकाणी जागतिक स्तरावरील ''रस्त्याच्या कडेला सुविधा' विकसित केल्या जाणार आहेत. यापैकी 2021-22 मध्ये 130 मार्गांवर या सुविधा विकसित करण्याचे उद्दिष्ट आहे. 120 मार्गावर अशाप्रकारच्या सुविधा विकसित करण्यासाठी भारतीय राष्ट्रीय महामार्ग प्राधिकरणाने निविदा मागविल्या आहेत. योजनेनुसार विद्यमान आणि आगामी काळात बांधण्यात येणाऱ्या महामार्ग आणि द्रुतगती मार्गावर प्रत्येकी 30-50 किलोमीटरवर रस्त्याच्या कडेला या सुविधा विकसित केल्या जातील. या सुविधांमध्ये इंधन स्थानक, इलेक्ट्रिक चार्जिंगची सोय, उपहारगृह , किरकोळ दुकाने , एटीएम, आंघोळीच्या सुविधेसह शौचालय, लहान मुलांना खेळण्यासाठी जागा, दवाखाना, स्थानिक हस्तकला वस्तूंचे व्हिलेज हाट इत्यादी सोयी प्रवाशांसाठी उपलब्ध असतील.
देशभरात एकत्रित मिळून 3,000 हेक्टर जागेवर भारतीय राष्ट्रीय महामार्ग प्राधिकरण रस्त्याच्या बाजूने या सुविधा विकसित करेल. या सुविधा गुंतवणूकदार, विकासक, ऑपरेटर्स आणि किरकोळ विक्रेत्यांना मोठ्या संधी देतील. सध्या, भारतीय राष्ट्रीय महामार्ग प्राधिकरण, विद्यमान महामार्गांवर रस्त्याच्या बाजूने सोयी सुविधांचा विकास आणि संचलन सार्वजनिक खाजगी भागीदारीच्या माध्यमातून करीत आहे.
या रस्त्याच्या कडेला विकसित केल्या जाणाऱ्या सोयी-सुविधा प्रवाशांचा महामार्गावरील प्रवास अधिक सुखावह तर करतीलच परंतु महामार्गाचा वापर करणाऱ्यांसाठी विश्रांती आणि अल्पोपहाराची पुरेशी सुविधा देखील उपलब्ध करतीलS.Tupe/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 109
विज्ञान आणि तंत्रज्ञान मंत्रालय
कोविड-19 आणि श्वसनयंत्रणेशी संबंधित इतर संसर्गावर संशोधनासंदर्भातील प्रस्ताव आमंत्रित
SERB-IRHPAच्या विहित नमुन्यात 30 मार्च 2020 पर्यंत प्रस्ताव पाठवता येतील.
(नवी दिल्ली, 20 मार्च 2020
कोविड-19 विषाणूचा जगभारत झपाट्याने फैलाव होत आहे. या विषाणूचा मुकाबला करण्यासाठी एकही औषध किंवा प्रतिबंधात्मक लस सध्या उपलब्ध नसल्यामुळे, जागतिक लोकसंख्येवर कोरोना विषाणूचे संकट पसरले आहे.
या पार्श्वभूमीवर, सायन्स एन्ड इंजीनियारिंग रिसर्च बोर्ड- विज्ञान आणि अभियांत्रिकी संशोधन मंडळाने कोरोना आणि श्वसनयंत्रणेशी संबंधित इतर आजार किंवा संसर्गावर संशोधन करण्याविषयक प्रस्ताव मागवले आहेत. IRHPA- म्हणजेच, सर्वोच्च प्राधान्याच्या क्षेत्रात अत्यावश्यक संशोधन या योजनेअंतर्गत हे प्रस्ताव मागवण्यात आले आहेत. विशेषतः कोरोना आणि श्वसनयंत्रणेशी संबंधित इतर आजार यासाठीची औषधे, लस आणि माफक दरात निदान सुविधा यावर प्राधान्याने संशोधन करण्यासाठी ही योजना सुरु करण्यात आली आहे.
या संसर्गावर अध्ययन करण्याच्या दृष्टीने वैद्यकीय क्षेत्राशी संबंधित सर्व शैक्षणिक आणि संशोधन संस्थांनी एकत्र येऊन स्पर्धात्मकप्रस्ताव पाठवावेत असे आवाहन करण्यात येत आहे. या क्षेत्रातील सर्व संशोधन संस्थांनी सध्या कोरोनाच्या संसर्गाशी संबंधित आंतरशाखीय संशोधनावर भर द्यावा, अशीही सूचना करण्यात आली आहे.
या प्रस्तावात सहभागी होऊ इच्छिणाऱ्या संस्थांच्या गटातील किमान एका संस्थेला BSL-3 चे मानांकन उपलब्ध असावे तसेच, जागतिक आरोग्य संघटना किंवा केंद्र सरकारच्या सर्व मार्गदर्शक सूचना अथवा नियमांचे पालन करण्याची क्षमता असावी.
या संदर्भात बायोटेक आणि औषधनिर्माण कंपन्यांनी तांत्रिक भागीदारीदारीसाठी पुढे यावे, असे आवाहन देखील DST-SERB ने केले आहे.
ह्या संदर्भातील प्रस्ताव SERB-IRHPA कडे विहित नमुन्यात येत्या 30 मार्च 2020 पर्यंत संध्याकाळी 5 वाजेपर्यंत पाठवता येतील.
या प्रस्तावांमध्ये, विषाणू विरुध्दची लस , माफक दरात निदान सुविधा,औषधे, रोगप्रतिकारशक्ती वाढवण्यासाठीची औषधे, अशा गोष्टींवर भर दिला जाणे अपेक्षित आहे.

M.Chopade/R.Aghor/P.Kor
आरोग्य आणि कुटुंब कल्याण मंत्रालय
कोविड -19 प्रतिबंधक लसीची राज्ये/केंद्रशासित प्रदेशातील उपलब्धतेची अद्यावत माहिती
राज्ये आणि केंद्रशासित प्रदेशांना सुमारे 200.28 कोटी लसीच्या मात्रा केल्या उपलब्ध
राज्ये आणि केंद्रशासित प्रदेशांकडे अजूनही 7.04 कोटींपेक्षा अधिक लसीच्या न वापरलेल्या उपयोगी मात्रा, शिल्लक
देशभरात कोविड -19 प्रतिबंधक लसीकरणाचा वेग आणि व्याप्ती वाढविण्यासाठी केंद्र सरकार वचनबद्ध आहे. देशव्यापी कोविड-19 प्रतिबंधक लसीकरणाला 16 जानेवारी 2021 पासून सुरुवात झाली. कोविड -19 प्रतिबंधक लसीकरणाचा सार्वत्रिकीकरणाचा नवा टप्पा 21 जून, 2021 पासून सुरु झाला. राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लसींची अधिक उपलब्धता, लसींच्या साठ्याविषयी आगाऊ सूचना आणि लसींची पुरवठा साखळी सुनियोजित करणे या माध्यमातून लसीकरण मोहिमेची गती वाढविण्यात आली आहे.
देशव्यापी लसीकरण मोहिमेचा एक भाग म्हणून, भारत सरकार, राज्ये आणि केंद्रशासित प्रदेशांना कोविड प्रतिबंधक लसीचा पुरवठा विनामूल्य करत आहे. कोविड-19 प्रतिबंधक लसीकरण मोहिमेच्या सार्वत्रिकीकरणाच्या नवीन टप्प्यात, केंद्र सरकार देशातील लस उत्पादकांद्वारे उत्पादित 75% लस खरेदी करून या लसींचा राज्ये आणि केंद्रशासित प्रदेशांना  पुरवठा करत आहे.
|
|
VACCINE DOSES
|
|

|
|
SUPPLIED
|
|
2,00,28,66,975
|
|
BALANCE AVAILABLE
|
|
7,04,44,690
केंद्र सरकारने सुमारे 202.02 कोटी पेक्षा अधिक लसींच्या मात्रा राज्ये/केंद्रशासित प्रदेशांना  आणि थेट राज्याद्वारे खरेदी प्रक्रियेच्या अर्थात सर्व स्रोतांच्या माध्यमातून उपलब्ध केल्या आहेत.
7.04 कोटी  पेक्षा अधिक न वापरलेल्या उपयोगी मात्रा राज्ये आणि केंद्रशासित प्रदेशांकडे शिल्लक आहेत.
शिक्षण मंत्रालय
केंद्रीय शिक्षण, कौशल्य विकास आणि उद्योजकता मंत्री धर्मेंद्र प्रधान आजपासून तीन दिवसांच्या सिंगापूर दौऱ्यावर जाणार- परस्पर संबंध, शिक्षण आणि कौशल्य विकासात सहयोग आणि सहकार्य दृढ करण्यावर देणार भर
भारत आणि सिंगापूरदरम्यान सध्या अस्तित्वात असलेले संबंध दृढ करण्यासाठी आणि शिक्षण आणि कौशल्य विकासात द्विपक्षीय सहभागाची व्याप्ती वाढवण्याच्या शक्यतांचा शोध घेण्यासाठी केंद्रीय शिक्षण आणि कौशल्य विकास आणि उद्योजकता मंत्री धर्मेंद्र प्रधान आजपासून तीन दिवसांच्या सिंगापूर दौऱ्यावर जाणार आहेत.
या भेटीदरम्यान, प्रधान सिंगापूरचे उपपंतप्रधान आणि अर्थमंत्री लॉरेन्स वाँग, वरिष्ठ मंत्री थर्मन षणमुगररत्नम, परराष्ट्र मंत्री डॉ. विवियन बालकृष्णन, व्यापार आणि उद्योग मंत्री गॅन किम योंग आणि शिक्षण मंत्री चान चुन सिंग यांच्यासह सिंगापूर सरकारमधील विविध प्रमुख मंत्र्यांची भेट घेणार आहेत.
त्याचबरोबर धर्मेंद्र प्रधान, सिंगापूर स्पेक्ट्रा सेकंडरी स्कूल, नानयांग टेक्नॉलॉजिकल युनिव्हर्सिटी , इन्स्टिट्यूट ऑफ टेक्निकल एज्युकेशन अँड एज्युकेशनल सर्व्हिसेस , सिंगापूर युनिव्हर्सिटी ऑफ टेक्नॉलॉजी अँड डिझाइन  यासह विविध शैक्षणिक संस्थांना भेट देणार आहेत. याचबरोबर ते स्किल्स फ्युचर सिंगापूर  या सिंगापूर सरकारच्या अंतर्गत येणाऱ्या भविष्यातल्या कौशल्य विकास चळवळीच्या अंमलबजावणीला  चालना देणाऱ्या नोडल एजन्सीशी देखील संवाद साधणार आहेत.
आपल्या या भेटीदरम्यान धर्मेंद्र प्रधान भारतीय समुदाय आणि ओडिया असोसिएशनच्या सदस्यांना देखिल भेटणार आहेत, तसेच ते सिंगापूरमधील आयआयटी आणि आयआयएमच्या माजी विद्यार्थ्यांशीही संवाद साधणार आहेत.
भारत आणि सिंगापूर यांच्यात कौशल्य विकास क्षेत्रात दीर्घकालीन भागीदारी आहे. जो भारताच्या G20 अध्यक्षतेखालील शिक्षण कार्य गटाच्या केंद्रित क्षेत्रांपैकी एक असलेल्या आजीवन शिक्षण आणि कामाच्या भविष्याला चालना देण्याचा एक भाग आहे.
ग्राहक व्यवहार, अन्न आणि सार्वजनिक पुरवठा मंत्रालय
कांद्याची साठेबाजी
नवी दिल्ली, 22 नोव्हेंबर 2019
देशभरात कांद्यांच्या वाढलेल्या किंमतींवर नियंत्रण आणण्यासाठी केंद्र सरकारने 29 सप्टेंबर 2019 रोजी कांद्याच्या साठ्यावर मर्यादा आणली आहे. किरकोळ व्यापाऱ्यांना केवळ 100 क्विंटल तर घाऊक व्यापाऱ्यांना 500 क्विंटल इतकाच कांद्याचा साठा करण्याची परवानगी अत्यावश्यक वस्तू कायदा 1955 अंतर्गत देण्यात आली आहे. तसेच केंद्र सरकारने सर्व राज्यांना कांदा व्यापाऱ्यांशी नियमित राज्य आणि जिल्हा पातळीवर बैठका घेण्याची सूचना दिली आहे. कांद्याची साठेबाजी वायदे बाजार, नफेखोरी आणि बेकायदेशीर व्यापार रोखण्यासाठी सरकारने दक्ष असावे, असे केंद्र सरकारने सांगितले आहे. अशी माहिती ग्राहक व्यवहार, अन्न आणि सार्वजनिक वितरण विभागाचे मंत्री रावसाहेब दानवे यांनी आज राज्यसभेत दिली.
G.Chippalkatti/R.Aghor/D.Rane
(Visitor Counter : 53
सुक्ष्म, लघु आणि मध्यम उदयोग मंत्रालय
खादी आणि ग्रामोद्योग आयोगाने आयटीबीपीसोबत सामंजस्य करारावर स्वाक्षऱ्या केल्या
निमलष्करी दले वापरणार खादीच्या सतरंज्या
केंद्रीय गृहमंत्री अमित शहा यांच्या स्वदेशीच्या संकल्पनेला मोठा पाठींबा दर्शवत निमलष्करी दलांनी त्यांच्या वापरासाठी खादीच्या सतरंज्यांचा पुरवठा करण्याबाबतचा एक नवा करार केला आहे. आणखी एक पाऊल पुढे टाकत आज खादी आणि ग्रामोद्योग आयोग आणि आयटीबीपी अर्थात भारत-तिबेट सीमा पोलीस यांनी खादीच्या 1 लाख 72 हजार सतरंज्यांचा पुरवठा करण्यासंदर्भातील सामंजस्य करारावर स्वाक्षऱ्या केल्या. हा करार सध्या एका वर्षासाठी असून नंतर त्याचे नवीकरण करण्यात येईल. या 1 लाख 72 हजार सतरंज्यांची किंमत 8 कोटी 74 लाख रुपये आहे.
केंद्रीय सूक्ष्म, लघु आणि मध्यम उद्योग मंत्री नितीन गडकरी यांनी या उपक्रमाचे स्वागत केले आहे.
प्राप्त तपशिलानुसार, खादी आणि ग्रामोद्योग आयोग 1.98 मीटर लांबी आणि 1.07 मीटर रुंदीच्या, निळ्या रंगाच्या सतरंज्यांचा पुरवठा करणार आहे. उत्तर प्रदेश, हरियाणा, आणि पंजाब येथील खादी कारागीर या खादीच्या सतरंज्या तयार करणार आहेत. यानंतर, खादीच्या रजया, बेडशीट, उशांचे अभ्रे, लोणची, पापड आणि सौंदर्य प्रसाधने यांच्यासाठी देखील अशाच प्रकारचे उपक्रम राबवण्यात येणार आहेत.
हा करार ऐतिहासिक असून अशा उपक्रमामुळे आपल्या संरक्षण दलांमध्ये स्वदेशी उत्पादनांच्या वापराला प्रोत्साहन मिळेलच, पण त्याच सोबत खादीच्या वस्तू तयार करणाऱ्या कारागिरांसाठी मोठ्या प्रमाणात अतिरिक्त रोजगारनिर्मिती होईल असे मत खादी आणि ग्रामोद्योग आयोगाच्या अध्यक्षांनी व्यक्त केले.
यापूर्वी, गेल्या वर्षी 31 जुलैला खादी आणि ग्रामोद्योग आयोगाने कच्च्या घाणीतून काढलेले मोहरीचे तेल पुरविण्याबाबत आयटीबीपी सोबत करार केला होता आणि आयोगाने यशस्वीरीत्या तेलाचा पुरवठा केला. आयटीबीपी ही केंद्रीय गृह व्यवहार मंत्रालयाने सर्व निमलष्करी दलांच्या वतीने आवश्यक वस्तूंची खरेदी करण्यासाठी नियुक्त केलेली नोडल संस्था आहे.
S.Tupe/S.Chitnis/P.Kor
वाणिज्य आणि उदयोग मंत्रालय
पियूष गोयल यांनी 'ओपन नेटवर्क फॉर डिजिटल कॉमर्स' या प्रकल्पाच्या प्रगतीचा घेतला आढावा
खाजगी क्षेत्राच्या सहभागाने एक ना-नफा तत्त्वावरील संस्था स्थापन करणार
नवी दिल्ली, 26 ऑक्टोबर 2021
केंद्रीय वाणिज्य आणि उद्योग, ग्राहक व्यवहार मंत्री, पीयूष गोयल यांनी उद्योग आणि अंतर्गत व्यापार प्रोत्साहन विभागाच्या 'ओपन नेटवर्क फॉर डिजिटल कॉमर्स'  उपक्रमाच्या प्रगतीचा आढावा घेतला.या बैठकीला उद्योग आणि अंतर्गत व्यापार प्रोत्साहन विभागाचे सचिव अनुराग जैन आणि ओएनडीसी च्या सल्लागार समितीचे सदस्य असलेले राष्ट्रीय आरोग्य प्राधिकरणाचे मुख्य कार्यकारी अधिकारी आरएस शर्मा, अध्यक्ष, क्यूसीआयचे अध्यक्ष
आदिल झैनुलभाई, नॅशनल पेमेंट कॉर्पोरेशन ऑफ इंडियाचे व्यवस्थापकीय संचालक आणि मुख्य कार्यकारी अधिकारी दिलीप आसबे, एनएसडीएल-ई प्रशासनचे व्यवस्थापकीय संचालक आणि मुख्य कार्यकारी अधिकारी सुरेश सेठी, भारतीय किरकोळ व्यापारी संस्थेचे मुख्य कार्यकारी अधिकारी कुमार राजगोपालन, मायगव्हचे संस्थापक अरविंद गुप्ता आणि अवाना कॅपिटलच्या श्रीमती अंजली बन्सल उपस्थित होते.
या प्रकल्पात झालेल्या महत्त्वपूर्ण प्रगतीची माहिती मंत्र्यांना देण्यात आली. प्रकल्पाच्या मिशन मोडमध्ये अंमलबजावणीसाठी भारतीय गुणवत्ता परिषदेने तज्ञांचे एक पथक स्थापन केले आहे.अनेक लहान आणि मध्यम उद्योगांना ओएनडीसी पथकाला पूरक असणारे स्वयंसेवक म्हणून तैनात केले आहे.एक ओएनडीसी गेटवे देखील स्थापन करण्यात आला आहे.नेटवर्कचे सर्व घटक समाविष्ट करणाऱ्या सुमारे 20 एकक तैनातीच्या विविध टप्प्यांवर आहेत. उद्योग आणि अंतर्गत व्यापार प्रोत्साहन विभागाने प्रकल्पाच्या सुरुवातीच्या कामासाठी अंदाजे 10 कोटी रुपयांचा निधी मंजूर केला आहे.
खाजगी क्षेत्राच्या नेतृत्वाखालील ना-नफा तत्त्वावरील कंपनी स्थापन करण्याची सूचना करण्यात आली आहे.विश्वास निर्माण करण्यासह कठोर प्रशासकीय नियम, जबाबदारी आणि पारदर्शकता प्रदान करताना, नैतिक आणि जबाबदार वर्तनावर लक्ष केंद्रित करण्याच्या दृष्टीने मालकांना जास्तीत जास्त नफा मिळवण्यासाठी कोणत्याही प्रकारचे प्रोत्साहन न देणारी अशी ना-नफा तत्त्वावरील कंपनी संरचना असेल.
सक्षम तंत्रज्ञानाचा अवलंब करून नेटवर्क विकसित करणे आणि कार्यक्षेत्रातील घटकांना मोठ्या प्रमाणात स्वेच्छेने सहभागासाठी प्रोत्साहन देणे ही या कंपनीची भूमिका असेल.
ही कंपनी नेटवर्कसाठी डिजिटल पायाभूत सुविधा, सामायिक नोंदणी, सहभागींचे प्रमाणीकरण आणि प्रमाणित संस्था, तक्रार निवारण इत्यादी गोष्टींच्या नेटवर्कचे व्यवस्थापन करण्यासाठी मूलभूत सेवा देखील प्रदान करेल. बाजारातील सक्रियतेसाठी आणि भागीदार कंपन्यांसह चोख नेटवर्क निर्माण करण्यासाठी ही कंपनी खरेदीदार, विक्रेते आणि गेटवेसाठी संदर्भ अप्लीकेशन विकसित आणि कार्यान्वित करेल. सध्याच्या सॉफ्टवेअर अप्लीकेशनना नेटवर्कशी त्वरीत जुळवून घेण्यास मदत करण्यासाठी तयार साधने विकसित करून लघु आणि मध्यम उद्योगांना त्यांच्या डिजिटल परिवर्तनामध्ये पाठबळ देईल. प्रकल्पाच्या प्रगतीबद्दल श्री गोयल यांनी समाधान व्यक्त केले आणि हे नेटवर्क लवकरच प्रत्यक्षात आणण्यासाठी कालमर्यादा कमी करण्याची इच्छा व्यक्त केली.
Jaydevi PS/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 219
उपराष्ट्रपती कार्यालय
वैचारिक दृष्टीकोन आणि व्यक्तिमत्त्वात कोणतीही तडजोड न करता अनेक दशके राजकारणात राहिलेले जयपाल रेड्डी हे एक दुर्मिळ राजकीय नेते -उपराष्ट्र्पती
त्यांचे वक्तृत्व, साधेपणा आणि नम्रपणामुळे ते नेहमीच स्मरणात राहतील- उपराष्ट्रपती
उपराष्ट्रपती व्यंकय्या नायडू यांनी आज माजी केंद्रीय मंत्री एस. जयपाल रेड्डी यांना भावपूर्ण श्रद्धांजली वाहिली. ते म्हणाले की त्यांचे वक्तृत्व, साधेपणा, नम्रपणा आणि तत्त्वांप्रति अतूट बांधिलकी यासाठी त्यांचे नेहमीच स्मरण केले जाईल.
जयपाल रेड्डी यांनी लिहिलेल्या “दहा विचारसरणी - कृषीवाद आणि उद्योगवाद यामधील एक महान विषमता” या इंग्रजी पुस्तकाचा अनुवाद असलेल्या 'पडी भावजालू' या तेलगू पुस्तकाचे ऑनलाईन प्रकाशन करताना उपराष्ट्रपतींनी या दिवंगत नेत्याचे राजकीय क्षेत्रात लोकप्रिय असलेले दुर्मिळ राजकीय नेते असे वर्णन केले.
वैचारिक दृष्टीकोन आणि व्यक्तिमत्त्वात कोणतीही तडजोड न करता अनेक दशके ते राजकारणात राहिले असे उपराष्ट्र्पती म्हणाले.
जयपाल रेड्डी यांच्याशी दीर्घकाळ संबंध राहिल्याचे सांगताना उपराष्ट्रपती म्हणाले की, आंध्र प्रदेश विधानसभेत एकाच बाकावर बसण्यापासून राष्ट्रीय पक्षांचे प्रवक्ते होण्यापर्यंतच्या काळात दोघांमध्ये एक विशेष बंध होते.
वेगवेगळ्या पक्षांचे आणि विचारधारेचे असले तरी त्यांच्या मैत्रीत कधीही अडथळा निर्माण झाला नाही, असे ते म्हणाले
रेड्डी यांच्या भाषणांमधील लोकाभिमुख तात्विक दृष्टिकोन अधोरेखित करताना उपराष्ट्रपतींनी ते एक विश्लेषक असल्याचे म्हटले , ज्यांनी साहित्य, तत्वज्ञान आणि विविध देशांच्या आर्थिक सिद्धांतांचा सखोल अभ्यास केला आणि त्या अभ्यासाच्या आधारे राजकारणाकडे पाहिले.
आमदार म्हणून रेड्डी यांनी केलेल्या कामांप्रति त्यांचा प्रामाणिकपणा आणि गांभीर्याबद्दल बोलतांना नायडू म्हणाले की, विधानसभा किंवा संसदेत बोलण्यापूर्वी ते या मुद्द्यांचा सखोल अभ्यास आणि तार्किक निरीक्षणासह तयारीनिशी येत.“म्हणूनच ते आमच्या काळातील सर्वोत्कृष्ट संसदपटू म्हणून ओळखले जात होते”, असे ते पुढे म्हणाले.
लोकशाहीपासून भांडवलवाद , पर्यावरणवाद आणि जागतिकीकरणापर्यंतच्या विविध पैलूंशी संबंधित असलेल्या या पुस्तकाबद्दल बोलताना नायडू यांनी आनंद व्यक्त करताना सांगितले कि रेड्डी यांनी राष्ट्रवादाला महत्त्व दिले.
जयपाल रेड्डी यांनी पुस्तकात व्यक्त केलेल्या मतप्रदर्शनाचे त्यांनी समर्थन केले. प्राचीन काळापासून देशाच्या विशिष्ट भूगोलाने कवी आणि तत्त्वज्ञांवर भारताच्या सांस्कृतिक ऐक्यावर भर देण्यासाठी प्रभाव पाडला आहे. वैदिक काळापासून आतापर्यंत भारत नेहमीच एक सांस्कृतिक अस्तित्व असल्याचे मानले जाते, असे उपराष्ट्रपती म्हणाले.
आपल्या प्रिय मित्रांसोबत असलेल्या आपल्या वैयक्तिक संबंधांचे स्मरण करताना नायडू म्हणाले, “जयपाल यांनी जेव्हा इंग्रजीमध्ये हे पुस्तक लिहिले तेव्हा ते मला वैयक्तिकरित्या भेटले आणि त्यांनी ते पुस्तक मला भेट दिले. परंतु मला दुःख होत आहे की आज जेव्हा आपण ते आमची मातृभाषा तेलुगूमध्ये प्रकाशित करत आहोत तेव्हा ते आपल्याबरोबर नाहीत.”
सर्वोच्च न्यायालयाचे माजी न्यायाधीश न्यायमूर्ती बी. सुदर्शन रेड्डी, भारतीय रिझर्व्ह बँकेचे माजी गव्हर्नर वाय.व्ही. रेड्डी, माकपचे सरचिटणीस सीताराम येचुरी, दिवंगत एस. जयपाल रेड्डी यांच्या पत्नी लक्ष्मी आणि पुस्तकाचे तेलुगु भाषांतरकार के. भास्करम पुस्तकाच्या प्रकाशन समारंभाला व्हिडिओ कॉन्फरन्सद्वारे उपस्थित होते.
वाणिज्य आणि उदयोग मंत्रालय
"हर घर तिरंगा" महोत्सवानिमित्त केंद्रीय मंत्री पीयूष गोयल यांनी फडकवला राष्ट्रध्वज
केंद्रीय वाणिज्य आणि उद्योग, ग्राहक व्यवहार, अन्न आणि सार्वजनिक वितरण आणि वस्त्रोद्योग मंत्री पीयूष गोयल म्हणाले की, स्वातंत्र्याचा अमृत महोत्सव साजरा करण्यासाठी "हर घर तिरंगा" ही मोहीम साजरी करत असताना आपण "भारताला स्वावलंबी बनवण्याची आणि भारतात तयार झालेल्या वस्तूंना प्राधान्य देण्याची", स्वदेशीचा संदेश देणारी शपथ घेऊया..
गोयल यांनी 13 ते 15 ऑगस्ट 2022 या कालावधीत साजऱ्या होणाऱ्या स्वातंत्र्याचा अमृत महोत्सव अंतर्गत साजरा केल्या जाणाऱ्या हर घर तिरंगा महोत्सवानिमित्त, गांधी दर्शन, राजघाट येथे राष्ट्रध्वज फडकवला. यावेळी त्यांनी राष्ट्रीय स्वच्छता केंद्राला भेट दिली आणि 2 ऑक्टोबर 2019 रोजी भारताने साध्य केलेला "उघड्यावरील शौचापासून मुक्त देशाचा" दर्जा मिळवण्यापर्यंतचा प्रवास दाखवणाऱ्या डिजिटल प्रदर्शनालाही भेट दिली.
या कार्यक्रमादरम्यान त्यांनी उपस्थित जनसमुदायाला "हर घर तिरंगा" ही प्रतिज्ञा देखील दिली. याच कार्यक्रमात त्यांनी स्वातंत्र्यसैनिकांच्या कुटुंबीयांचा शाल आणि श्रीफळ देऊन सत्कार केला. भारताला जागतिक अर्थव्यवस्थेच्या विकासाचे इंजिन बनण्यापासून कोणी रोखू शकत नाही, असा विश्वास त्यांनी यावेळी व्यक्त केला. त्यानंतर गोयल यांनी वाणिज्य भवनात उभारलेल्या फाळणीचा थरारक अनुभव देणाऱ्या एका प्रदर्शनालाही भेट दिली.
वाणिज्य आणि उदयोग मंत्रालय
ऑक्सिजन सिलेंडर आणि क्रायोजनिक टॅन्कर आणि कंटेनर आयातीसाठीची प्रक्रिया सुलभ
नवी दिल्ली, 5 मे 2021
ऑक्सिजन सिलेंडर आणि क्रायोजनिक टॅन्कर तसेच कंटेनर आयातीसाठी, पेट्रोलियम आणि स्फोटक सुरक्षा संस्थेकडून , नोंदणी आणि जागतिक उत्पादकांना मंजुरी यासाठीच्या सध्याच्या प्रक्रियेचा केंद्र सरकारने आढावा घेतला. कोविड महामारी लक्षात घेता, नोंदणी किंवा मंजुरी देण्यापूर्वी जागतिक उत्पादन सुविधांची पीईएसओ, भौतिक तपासणी करणार नाही.
उत्पादकांनी तपशील,उत्पादकाचे आयएसओ प्रमाणपत्र,सिलेंडर/ टॅन्कर,कंटेनर यांची सूची, त्यांचा तपशील, बॅच क्रमांक, हायड्रो चाचणी प्रमाणपत्र सादर केल्यानंतर कोणताही विलंब न करता अशी परवानगी ऑनलाईन मंजूर करण्यात येईल. अधिक तपशीलासाठी एस डी मिश्र, स्फोटक नियंत्रक, पीईएसओ  आणि डॉ एस के सिंग, स्फोटक नियंत्रक, पीईएसओ  इथे संपर्क साधता येईल.M.Chopade/N.Chitale/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 215